潘頓着呢件綵衣 一定有勝意!
2024年04月13日 15:16
東網電視
更多新聞短片
潘頓向來着親「勝意」件綵衣都交到好成績。
潘頓今季繼續同第二季開倉嘅黎昭昇維持緊密合作關係,呢對組合今季已攜手取得6冠3亞10季,上名率甚高,而喺聽日沙田賽事,佢哋就有兩駒合作,除咗頭場新馬賽肯定成為熱門嘅「超力量」,第7場四班田草1200米嘅「勝意」同樣值得留意。
3歲新西蘭PPG「勝意」上仗初出跑同程都係由潘頓策騎,臨場都係得3.2倍,最終後上跑第3名,而同場亞軍「同祥和順」早前再出已經大炒對手,證明水準唔差,今回梗係有機會補中啦。
另外,潘頓向來着親此件綵衣都有鬥志,以往曾為4匹同主馬建功,分別係「奇葩」(3W)、 「天意」(1W)、「精奇」(2W)同埋「箭意」(2W),今次佢肯繼續由「勝意」效力,應該好大信心補中啦。